CUM SE TIN POSTURILE DE PESTE AN 



Biserica Ortodoxă de Răsărit a rânduit pentru dreptcredinciosii creştini anumite posturi. Căci postul — zice 
Sfântul Ioan Gură de Aur — potoleşte trupul, înfrânează poftele cele nesăturate, curăteste si înaripează sufletul, 
îl înaltă . 

Posturile de peste an si pricinile pentru care le ţinem sunt : 

1. Sfântul si Marele Post , care se mai numeşte si postul patruzecimii, Păresimile, Postul Paştilor, este rânduit 
pentru curăţirea sufletului prin ajunare, rugăciune, milostenie, spovedanie si împărtăşirea cu Sfintele Taine. El 
închipuieste postul cel de patruzeci de zile al Mântuitorului. Tine şapte săptămâni. Stă în legătură cu Pastile, 
sărbătoare cu dată schimbătoare. De aceea, începutul acestui post este arătat în calendarul fiecărui an. 

In acest post nu mâncăm : carne , ouă , brânză . De asemenea postim de peste, vin si untdelemn . Mâncăm deci 
numai bucate fără unsoare (ULEI) , legume si poame. 

MÂNCĂM UNTDELEMN SI DEZLEGĂM LA VIN: Sâmbăta si Duminica, în ziua de 24 Februarie aflarea 
Capului Sfântului Ioan Botezătorul , la 9 Martie Sfinţii 40 de Mucenici, la Buna- Vestire , când aceasta cade în 
ziua de Joia-Mare sau în Vinerea ori Sâmbăta din Săptămâna Patimilor . 

MÂNCĂM PESTE : Buna- Vestire - 25 Martie si în Dumininica Floriilor. 

Cu deosebită evlavie se cuvine să postim în săptămâna de la începutul Postului Mare si în săptămâna Patimilor. 

Astfel, în săptămâna de la începutul Marelui Post : Luni si Marti se mănâncă numai o dată pe zi - seara - pâine 
si apă. Iar în săptămâna Patimilor, în afară de Joi când facem două mese se mănâncă la fel, Vineri si Sâmbătă e 
post desăvârşit. 

Bolnavii au voie să mănânce bucate cu untdelemn si să bea vin în Postul Mare. 



2. Postul Sfinţilor Apostoli sau al Simpietrului , a fost aşezat de Biserică în cinstea Sfinţilor Apostoli Petru si 
Pavel, precum si a celorlalţi apostoli. Acest post e un prilej de înălţare a sufletului. Stă în legătură cu Pastile si 
cu Pogorârea Duhului Sfânt, sărbători cu dată schimbătoare. De aceea nu începe la dată sorocită, ci tine când 
mai mult, când mai puţin. Lăsăm sec insă totdeauna în Duminica Tuturor Sfinţilor , seara, si postim până la 29 
iunie, ziua Sfinţilor Apostoli , care dacă va cădea Miercurea sau Vinerea, nu mâncăm de dulce. 

In acest post nu mâncăm carne , ouă si brânză. Lunea, Miercurea si Vinerea nu mâncăm untdelemn si nu bem 
vin. Marţea si Joia dezlegăm la untdelemn si avem voie la vin. 

MÂNCĂM PESTE : Naşterea Sfântului Ioan Botezătorul -24 Iunie - chiar dacă aceasta ar cădea Miercurea sau 
Vinerea. 

Dacă în zilele de Luni , Marti si Joi cade vre-un sfânt mai mare înse4mnat în calendar cu cruce neagră (+) , 
atunci mâncăm peste , iar de cade Miercurea sau Vinerea mâncăm numai untdelemn si bem vin. Intâmplându-se 
Miercurea sau Vinerea vre+un sfânt cu priveghere, sau hramul bisericii, dezlegăm la untdelemn , la vin si la 
peste. 

3. Postul Sfintei Marii , sau al Sîntămăriei, numit si postul lui August, se tine în cinstea Născătoarei de 
Dumnezeu , care înainte de Adormire a petrecut în neîncetată rugăciune si ajunare. 

Durează două săptămâni : de la 1 la 15 August. 



Lăsăm sec la 31 iulie ; iar de va cădea această zi Miercurea sau Vinerea, lăsăm sec la 30 iulie. în acest post 
untdelemn si vin mâncăm numai Sâmbăta si Duminica . 

MÂNCĂM PESTE : Schimbarea la Fata - 6 August. 

De asemenea , dacă Adormirea Maicii Domnului cade în zi de post, mâncăm de dulce a doua zi, adică la 16 
August , iar în ziua Adormirii mâncăm peste. 

4. Postul Naşterii Domnului , sau al Crăciunului, iarăşi ne dă putinţa curăţirii trupeşti si sufleteşti. El închipuie 
ajunarea de patruzeci de zile a Proorocului Moisi, precum si postul patriarhilor din Vechiul Testament. După 
cum aceia aşteptau venirea lui Mesia cu post si rugăciune, asa se cuvine să aştepte creştinii si să întâmpine prin 
ajunare pe "Cuvântul lui Dumnezeu" născut din Fecioara Măria. 

Acest post tine 40 de zile : de la 15 Noiembrie la 25 Decembrie , lăsăm sec în seara sfântului Filip , la 14 
Noiembrie. Daca această zi cade Miercurea sau Vinerea, începem postul în seara zilei de 13 Noiembrie. 

Postim de carne , ouă si brânză . Lunea , Miercurea si Vinerea mâncăm bucate fără unsoare (ulei) si fără vin. 
Marţea si Joia se dezleagă la untdelemn si vin. Sâmbetele si duminicile ,până la 20 decembrie exclusiv , se 
dezleagă la untdelemn , vin si peste. 

Dacă în zilele de Luni , Miercuri si Vineri prăznuim vre-un sfânt mare, însemnat în calendar cu cruce neagră (+) 
, mâncăm untdelemn si bem vin; iar de va cădea hramul bisericii sau sărbătoare însemnată în calendar cu cruce 
roşie (+) , atunci dezlegăm si la peste. Marţea si joia mâncăm peste , untdelemn si bem vin , când cade în aceste 
zile : vreun sfânt mare, hramul sau sărbători cu roşu. 

In ziua de Ajun se mănâncă tocmai seara si anume : grâu fiert îndulcit cu miere, poame, covrig sau turte din 
făină, căci cu seminţe a ajunat Daniil proorocul si cei trei tineri din Babilon, care au închipuit - mai înainte - 
Naşterea lui Hristos. La Crăciun, în orice zi ar cădea mâncăm de dulce. 

MÂNCĂM UNTDELEMN SI DEZLEGĂM LA VIN la 16 , 22 , 23 , 24 , 25 si 30 Noiembrie, la 4 , 5 , 6 , 7, 9 , 
12 , 13 , 17 si 20 Decembrie, dacă aceste zile cad Lunea, Miercurea sau Vinerea - căci în aceste zile se 
prăznuiesc sfinţi mai însemnaţi . 

MÂNCĂM PESTE : Intrarea în Biserică a Maicii Domnului - 24 noiembrie chiar dacă această sărbătoare ar 

cădea Miercurea sau Vinerea. 

De asemenea mâncăm peste în Lunile , Miercurile si Vinerile acestui post , dacă în aceste zile cade hramul 

bisericii din enoria noastră. 

In sfârşit dezlegăm la peste în zilele cu sfinţi însemnaţi, precum 16 , 22 , 23 , 24 , 25 si 30 Noiembrie, 

4,5,6,7,9,12,13,17 Decembrie , dacă aceste zile cad Marţea sau Joia. Cu atât mai mult, când Marţea sau joia se 

întâmplă hramul bisericii. 



ZILELE POSTURILOR IN CARE MANCAM UNTDELEMN SI DEZLEGAM LA VIN 

Din pricina asprimii posturilor si a slăbiciunii trupului omenesc , precum si pentru cinstireazilelor în care se 
săvârşeşte Sfânta Liturghie, canoanele bisericii îngăduiesc creştinilor dezlegare la vin si untdelemn în zilele 
arătate aici: 

în Postul Mare : Sâmbăta si Duminica , în ziua de 24 Februarie aflarea Capului Sfântului Ioan Botezătorul , la 9 
Martie Sfinţii 40 de Mucenici, la Buna- Vestire , când aceasta cade în ziua de Joia-Mare sau în Vinerea ori 
Sâmbăta din Săptămâna Patimilor . 

în Postul Crăciunului : la 23 si 30 Noiembrie, la 4 , 5 , 6 , 9 , 16 si 20 Decembrie, dacă aceste zile cad Lunea, 
Miercurea sau Vinerea + căci în aceste zile se prăznuiesc sfinţi mai însemnaţi . 



ZILELE POSTURILOR IN CARE MANCAM PESTE 

însemnătatea unor praznice împărăteşti si a unor sfinţi este asa de mare încât Sfinţii Părinţi au dezlegat 
mâncarea de peste în posturile aspre. Arătăm aici aceste praznice si sfinţi: 

In Postul Mare : Buna- Vestire - 25 Martie si în Dumininica Floriilor. 

In Postul Sfinţilor Apostoli : Naşterea Sfântului Ioan Botezătorul -24 Iunie - chiar dacă aceasta ar cădea 
Miercurea sau Vinerea. 

In Postul Sîntămăriei : Schimbarea la Fata - 6 August. 

In Postul Crăciunului : Intrarea în Biserică a Maicii Domnului - 24 noiembrie chiar dacă această sărbătoare ar 

cădea Miercurea sau Vinerea. 

De asemenea mâncăm peste în Lunile , Miercurile si Vinerile acestui post , dacă în aceste zile cade hramul 

bisericii din enoria noastră. 

In sfârşit dezlegăm la peste în zilele cu sfinţi însemnaţi, precum 23 si 30 Noiembrie, 4,5,6,9,16 si 20 Decembrie 

, dacă aceste zile cad Marţea sau Joia. Cu atât mai mult, când Marţea sau joia se întâmplă hramul bisericii. 



